1. **Intangiriro y’intambara**
   * kwigomeka ku Mana byabayeho mbere yuko ikiremwamuntu kibaho (Itangiriro 3:1). Iki kiremwa cyabibye kutizerana hagati y’Imana n’ibiremwa byayo, cyavuzweho na Yesu ko ari “umwanzi”, ari we Satani (Matayo 13:39). Ese Imana yaremye umubi, mu yandi magambo, ese Imana yaremye ikiremwa kibi?
   * Bibiliya itubwira ko umubi ari umumarayika witwa Lusiferi (Yesaya 14:12). Uyu mumarayika yaremwe atunganye kandi ari mwiza (Ezekiyeli 28:12). Yashyizwe mu mwanya wo hejuru umumarayika yashoboraga kwifuza: umukerubi urinda (Ezekiyeli 28:13–14).
   * Kimwe n’ibiremwa byose Imana yaremye, Imana yamuhaye umudendezo wo guhitamo kandi, mu buryo tudashobora gusobanura, Lusiferi yahisemo kwigomeka, yifuza kwigarurira intebe y’Imana (Ezekiyeli 28:15; Yesaya 14:13–14).
2. **Ubwigomeke mu Ijuru**
   * Mu cyifuzo cya Lusiferi cyo kwigarurira intebe y’Ijuru, yateye abamarayika gushidikanya ku butabera bw’ubutegetsi bw’Imana. Ese bose ntibari bafite umudendezo? Kuki bagombaga kugandukira amategeko akarishye kandi, ahari, arenganya cyangwa adashinga?
   * Lusiferi yanze irarika ryose ry’Imana ryuje urukundo ryamurarikiraga guhindura inyifato.
   * Kwigomeka kwahindutse intambara yeruye, aho buri mumarayika yagombaga gufata umwanzuro. Icya gatatu cy’abamarayika bakurikiye Satani, naho abasigaye bakomeje kuba indahemuka ku Mana (Ibyahishuwe 12:4a).
   * Uyu munsi intambara irakomeje. Satani aracyafite umwete. Agerageza gukururira abantu bose mu kwigomeka ku Mana. Hariho impande ebyiri gusa. Abashaka kumvira Amategeko y’Imana, cyangwa abayanga. Umwanzuro ni uwacu (Gutegeka 30:11, 16, 19; Yosuwa 24:15).
3. **Ubwigomeke mu Isi**
   * Imana yaturemeye ahantu hatunganye, hatarangwamo icyaha (Itangiriro 1:31).
   * Imana yaturemanye umudendezo wo kwihitiramo. Bityo, kugira ngo Adamu na Eva bakoreshe uwo mudendezo, bahawe amabwiriza yoroheje: “ariko igiti cy’ubwenge bumenyesha icyiza n’ikibi ntuzakiryeho” (Itangiriro 2:17).
   * Satani yateye Adamu na Eva gushidikanya ku Mana, ntibayumvira, batera umugongo isōko y’ubugingo (Itangiriro 3:6, 9–13, 19). Adamu yugururiye icyaha, bityo urupfu rugera ku bantu bose (Abaroma 5:12). Ese twese turi kuryozwa icyaha cya Adamu?
   * Buri wese aryozwa icyaha cye: “kuko bose bakoze ibyaha, ntibashyikira ubwiza bw’Imana” (Abaroma 3:23).
4. **Urukundo rwitanga**
   * Ndetse na mbere y’uko Imana itangaza ingaruka zo kutumvira, yabwiye Adamu na Eva ko hariho umugambi wo gucungurwa kwabo (Itangiriro 3:15).
   * Inyokomuntu yari yitandukanije n’Umuremyi ku bushake. Ariko aho kureka abana bayo b’indashima, Imana yerekanye imico yayo y’ukuri, ibakunda birenze uko byasobanurwa (Yohana 3:16).
   * Urupfu ntirwagombaga kuba iherezo ry’umunyabyaha. Yesu yerekanye urukundo Rwe, yishyura ikiguzi cy’icyaha atanga ubugingo Bwe (Abaroma 5:8).
   * Nta kintu kiri muri twe cyatugira abakwiriye urukundo rw’Imana. Nyamara, kuri buri gitonyanga cy’amaraso Yesu yameneye i Kaluvari, Imana iraduhamiriza ngo: “Ndabakunda.”
5. **Intambara uyu munsi**
   * Uyu munsi, Yesu aradusabira mu Buturo Bwera bwo mu Ijuru (Abaheburayo 9:24; 7:25.
   * Kubera amaraso yameneye ku musaraba, Yesu atwerekana imbere ya Data – ndetse n’abatuye isanzure bose – nk’abantu b’abakiranutsi, batunganye, bakwiriye kugira umwanya mu Ijuru.
   * Kubw’ibyo, turarikiwe kwegera Imana dushize amanga muri Yesu (Abaheburayo 4:15–16.
   * Yesu arashaka ko tumwiringira kuri buri kintu cyose dukeneye mu mibereho yacu (Yohana 14,13–14). Ahari ubwoba, ahazana amahoro; ahari ikidodo cy’icyaha, ahazana imbabazi; ahari intege nke, ahazana ugukomera.
   * Icyifuzo gikomeye cya Yesu ni ukubana natwe iteka ryose (Yohana 17:24). Ese iki ni na cyo cyifuzo gikomeye cyawe?